
	1.
	Noteikumu projekts
6. Atbalsta sniedzējs saskaņā ar sociālā uzņēmuma pieteikuma dokumentācijā norādīto informāciju nosaka piešķiramā de minimis atbalsta apmēru, aizpilda uzskaites veidlapu par de minimis atbalsta piešķiršanu un pieņem lēmumu par atbalsta piešķiršanu. Atbalsta sniedzējs izstrādā pieteikuma veidlapas paraugu, ko publicē savā tīmekļvietnē.
	Iebildums
Skaidrojam, ka veidlapu par de minimis atbalsta piešķiršanu aizpilda atbalsta pretendents, nevis atbalsta sniedzējs. Atbalsta sniedzējam ir pienākums izvērtēt atbalsta pretendenta atbilstību piemērojamā regulējuma nosacījumiem, piešķirt atbalstu un vienas darba dienas laikā no atbalsta piešķiršanas ievadīt informāciju De minimis atbalsta uzskaites sistēmā.
Aicinām atbilstoši precizēt MK noteikumu projekta 6.punkta redakciju, dzēšot vārdus "aizpilda uzskaites veidlapu par de minimis atbalsta piešķiršanu".
Piedāvātā redakcija
-
	Kerolaina Pastare (FM)

	2.
	Noteikumu projekts
13. Konstatējot Komisijas regulas Nr. 2023/2831, Komisijas regulas Nr. 717/2014 vai Komisijas regulas Nr. 1408/2013 nosacījumu pārkāpumu, de minimis atbalsta saņēmējam ir pienākums atmaksāt atbalsta sniedzējam šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas atbilstoši Komercdarbības atbalsta kontroles likuma IV vai V nodaļas nosacījumiem ir brīvi no komercdarbības atbalsta.
	Iebildums
Ņemot vērā, ka nelikumīgās komercdarbības atbalsta atgūšanas ietvaros ir noteikts, ka atbalsta saņēmējam ir pienākums atmaksāt atbalsta sniedzējam šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, savukārt Komercdarbības atbalsta kontroles likuma IV un V nodaļā ir ietverta kārtība/procedūra, kā jāīsteno nelikumīga un/vai nesaderīga komercdarbības atbalsta atgūšana, šobrīd MK noteikumu projekta 13.punkta redakcija nav korekta, līdz ar to aicinām MK noteikumu 13.punktu izteikt, piemēram, piedāvātajā redakcijā.
Piedāvātā redakcija
Ja tiek pārkāpti Komisijas regulas Nr. 2023/2831, Komisijas regulas Nr. 717/2014 vai Komisijas regulas Nr. 1408/2013 nosacījumi, de minimis atbalsta saņēmējam ir pienākums atmaksāt atbalsta sniedzējam šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Kerolaina Pastare (FM)

	3.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Iebildums
Lūdzam atbilstoši Ministru kabineta 2021.gada 7.septembra noteikumos Nr.617 "Tiesību akta projekta sākotnējās ietekmes izvērtēšanas kārtība" noteiktajam papildināt MK noteikumu projekta anotāciju ar tiesību akta projekta atbilstības Latvijas Republikas starptautiskajām saistībām izvērtējumu, norādot tiesību akta normu atbilstību attiecīgā piemērojamā de minimis atbalsta regulējuma normām.
Piedāvātā redakcija
-
	Kerolaina Pastare (FM)

	4.
	Noteikumu projekts
4.3. atbalstu piešķir saskaņā ar Komisijas regulu Nr. 717/2014, pirms de minimis atbalsta piešķiršanas atbalsta sniedzējs pārbauda, vai atbalsta saņēmējam minētais atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā de minimis atbalsta kopējo apmēru līdz līmenim, kas pārsniedz Komisijas regulas Nr. 717/2014 3. panta 2. punktā (saimnieciskās darbības veicējiem, kuri darbojas zvejniecības un akvakultūras nozarē saskaņā ar Komisijas regulu Nr. 1379/2013), Komisijas regulas Nr. 2023/2831 3. panta 2. punktā vai Komisijas regulas Nr. 1408/2013 3. panta 3.a punktā (saimnieciskās darbības veicējiem, kuri nodarbojas ar lauksaimniecības produktu primāro ražošanu) noteikto maksimālo de minimis atbalsta apmēru. Izvērtējot finanšu atbalsta apmēru, atbalsta sniedzējs vērtē saņemto de minimis atbalstu viena vienota uzņēmuma līmenī;
	Priekšlikums
Skaidrojam, ka atbilstoši Komisijas 2023.gada 13.decembra regulas Nr.2023/2831 par Līguma par Eiropas Savienības darbību 107. un 108. panta piemērošanu de minimis atbalstam 3.panta 2.punktā noteiktajam, atbalsta sniedzējam ir pienākums pārbaudīt piešķirtā, nevis faktiski saņemtā de minimis atbalsta apjomu. Lai nodrošinātu atbilstību Komisijas regulas Nr.2023/2831 3.panta 2.punktam, aicinām MK noteikumu projekta 4.3.apakšpunktā aizstāt vārdus attiecīgajā locījumā "saņemtā" ar vārdiem attiecīgajā locījumā "piešķirtā".
Piedāvātā redakcija
-
	Kerolaina Pastare (FM)

	5.
	Noteikumu projekts
14. Atbalsta saņēmējs dokumentus par atbalsta shēmas ietvaros piešķirto atbalstu glabā 10 gadus no atbalsta piešķiršanas dienas. Atbalsta sniedzējs datus par de minimis atbalsta shēmu glabā 10 gadus no dienas, kad saskaņā ar atbalsta shēmu ir piešķirts pēdējais individuālais atbalsts.
	Priekšlikums
Ņemot vērā, ka Komercdarbības atbalsta kontroles likuma 1.panta otrās daļas 3.punkts nosaka atbalsta programmas definīciju, lūdzam MK noteikumu projekta 14.punktā aizstāt vārdus attiecīgajā locījumā "atbalsta shēma" ar vārdiem attiecīgajā locījumā "atbalsta programma".
Piedāvātā redakcija
-
	Kerolaina Pastare (FM)

	6.
	Anotācija (ex-ante)
1.1. Pamatojums
	Priekšlikums
Ņemot vērā, ka de minimis atbalsta sniedzējam jānodrošina de minimis atbalsta piešķiršanu atbilstoši piemērojamā komercdarbības atbalsta regulējuma (de minimis regulējuma) nosacījumiem, un de minimis atbalsta uzskaiti - saskaņā ar normatīvajiem aktiem par de minimis atbalsta uzskaites un piešķiršanas kārtību, aicinām atbilstoši precizēt anotācijas 1.1.sadaļā ietverto teikumu "Attiecībā uz likumā noteiktajiem atbalsta veidiem sociālajiem uzņēmumiem, Noteikumu projekts paredz, ka valsts atbalsta piešķiršanu un uzskaiti tā sniedzējs nodrošina saskaņā ar de minimis valsts atbalsta nosacījumiem.", aizstājot vārdus "saskaņā ar de minimis valsts atbalsta nosacījumiem" ar vārdiem "saskaņā ar piemērojamā de minimis atbalsta regulējuma nosacījumiem".
Piedāvātā redakcija
-
	Kerolaina Pastare (FM)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijā sniegto informāciju "Turklāt, Komisijas regulas Nr.2023/2831 6. panta 3. punkts nosaka, ka dalībvalstis reģistrēto informāciju par de minimis atbalstu glabā 10 gadus no atbalsta piešķiršanas dienas.", piemēram, salāgojot to ar MK noteikumu projekta 14.punktu, ņemot vērā to, ka nepieciešamais informācijas glabāšanas termiņš izriet ne vien no Komisijas regulas Nr.2023/2831 6.panta 3.punkta, bet arī no Komisijas regulas Nr.2023/2831 6.panta 7.punkta un Padomes Regulā (ES) 2015/1589 (2015.gada 13.jūlijs), ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (kodificēta redakcija) (jeb Procesuālā regula) noteiktā 10 gadu noilguma perioda.
Piedāvātā redakcija
-
	Kerolaina Pastare (FM)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Vēršam uzmanību, ka Komisijas 2023.gada 13.decembra Regula (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam stājās spēkā 2024.gada 1.janvārī, taču tā tika pieņemta 2023.gada 13.decembrī, savukārt saskaņā ar Komisijas Regulu Nr.1407/2013 atbalstu varēja piešķirt attiecīgās regulas pārejas periodā, proti, līdz 2024.gada 30.jūnijam. Šobrīd anotācijā ietvertā informācija "MK noteikumi Nr. 197 paredz atbalsta sniegšanu sociālajiem uzņēmumiem saskaņā ar Komisijas Regulu (ES) Nr. 1407/2013, kas ar 2023. gada 31. decembrī izbeidza savu darbību un tika aizstāta ar 2024. gada 1. janvāra Komisijas Regulu Nr. 2023/2831." nav korekta, aicinām precizēt attiecīgo teikumu atbilstoši skaidrojumam.
Piedāvātā redakcija
-
	Kerolaina Pastare (FM)



